ધોરાજી નગરપાલીકાની હદમાં આવેલ ગણેશપરા વિસ્તારમાં આસરે ૨૨૦૦ જેટલા લોકો રહે છે અને ધોરાજી નગરપાલીકાને બધા વેરાઓ પણ ભરે છે પણ સુવિધાઓના નામે મીડું. ગણેશપરા વિસ્તારની સામે ખાતરના ઢગલાઓ છે અને જયારથી ગણેશપરાનું નિર્માણ થયેલ છે ત્યારથી આજદિવસ સુધી નગરપાલીકા પાણી અને ગટર જેવી સુવિધાઓ આપવામાં નિષ્ફળ ગઇ છે. અનેક વખત રજુઆતો કરેલ અને ચૂંટણીઓમાં નેતાઓ વચનોના પોટલા આપી જાય પણ પીવાના પાણી અને ગટરની સુવિધાઓ અંગે કોઇ કોઇ કરતું નથી બોર અને ડંકીઓમાં પાણી ખારુ આવે છે જેથી મહીલાઓને ધોમધોખતા તાપમાં દુર દુર વાડીઓમાં અથવા રીક્ષાઓ દ્વારા ગામમાંથી વેચાતું લેવું પડે છે અને ભૂગર્ભ ગટરનો હોવાથી ગંદકી વધી છે અને રોગચાળાનો ભય સતાવે છે આ તકે ગણેશપરા વિસ્તારના લોકોને પીવાના પાણી અને અન્ય સુવિધાઓ મળે એ અંગે અનેક વખત રજૂઆતો કરેલ છે છતાં પણ પાલિકાના શાસકો સુસ્તી અનુભવે છે.